
PALANGOS MIESTO SAVIVALDYBĖS MERAS

POTVARKIS
DĖL PALANGOS MIESTO SAVIVALDYBĖS MERO 2025 M. KOVO 14 D. POTVARKIO NR. M1-110 „DĖL GYVŪNŲ LAIKYMO PALANGOS MIESTO SAVIVALDYBĖS TERITORIJOS GYVENAMOSIOSE VIETOVĖSE TAISYKLIŲ PATVIRTINIMO“ PAKEITIMO

2026 m. balandžio 3 d. Nr. M1-144
Palanga


Vadovaudamasis Lietuvos Respublikos vietos savivaldos įstatymo 27 straipsnio 2 dalies 31 punktu, Lietuvos Respublikos gyvūnų gerovės ir apsaugos įstatymo 3 straipsnio 10 dalies 2 punktu bei atsižvelgdamas į Lietuvos Respublikos socialinės apsaugos ir darbo ministerijos 2026 m. kovo 10 d. raštą Nr. SD-1002 (20.2 Mr-31) (Reg. 2026-03-10 Nr. (4.47 Mr) D2-1236):
.Pakeičiu Gyvūnų laikymo Palangos miesto savivaldybės teritorijos gyvenamosiose vietovėse taisykles, patvirtintas Palangos miesto savivaldybės mero 2025 m. kovo 14 d. potvarkiu Nr. M1-110 „Dėl Gyvūnų laikymo Palangos miesto savivaldybės teritorijos gyvenamosiose vietovėse taisyklių patvirtinimo“:
. Papildau 2 punktą sąvoka „Šuo pagalbininkas – šuo, kuris yra specialiai apmokytas vykdyti užduotis ir teikti pagalbą asmeniui su negalia pagal jo individualiuosius pagalbos poreikius, kad padidintų asmens su negalia savarankiškumą, saugumą ir (ar) mobilumą. Toks šuo žymimas šuns pagalbininko skiriamuoju ženklu, jo laikytojas ar savininkas turi turėti šuns pagalbininko statusą patvirtinantį dokumentą.“;
. Pakeičiu 3 punktą ir jį išdėstau taip:
„. Kitos Taisyklėse vartojamos sąvokos suprantamos taip, kaip jos apibrėžtos Lietuvos Respublikos gyvūnų gerovės ir apsaugos įstatyme, Lietuvos Respublikos asmens su negalia teisių apsaugos pagrindų įstatyme, Lietuvos Respublikos žemės įstatyme, Lietuvos Respublikos teritorijos administracinių vienetų ir jų ribų įstatyme ir kituose gyvūnų gerovę ir sveikatą reglamentuojančiuose teisės aktuose.“;
. Pakeičiu 4.4 papunktį ir jį išdėstau taip:
„. gyvūnams išsituštinus ar kitaip priteršus viešoje vietoje, daugiabučių namų bendrojo naudojimo patalpose ar kito asmens žemės valdoje, nedelsiant surinkti gyvūnų ekskrementus ar kitus teršalus. Šio papunkčio nuostata netaikoma asmenims su negalia, turintiems šunis pagalbininkus ir galintiems pateikti asmens su negalia pažymėjimą ir šuns pagalbininko akreditaciją patvirtinantį dokumentą ar jų kopijas, ir kurie dėl ryškių judėjimo ar regos funkcijų sutrikimų fiziškai neturi galimybių surinkti ekskrementų ar kitų teršalų ir šalia nėra lydinčio asmens;“
. Pakeičiu 5.1 papunktį ir jį išdėstau taip:
„. vesti, nešti, eiti su gyvūnais ar juos su savimi turėti teritorijose, patalpose, paplūdimiuose ir kitose viešosiose vietose, pažymėtose draudžiamuoju ženklu (1 priedas), išskyrus gyvūnus, kuriuos naudoja pareigūnai, atlikdami jų kompetencijai priskirtas funkcijas, ir šunis pagalbininkus. Draudžiamasis ženklas turi būti pritvirtintas matomoje vietoje prie įėjimo į tokias teritorijas, patalpas ar vietas. Draudimas netaikomas renginių, susijusių su gyvūnų dalyvavimu, ir kuriems yra Palangos miesto savivaldybės administracijos direktoriaus nustatyta tvarka išduotas leidimas, metu;“
. Pakeičiu 52 punktą ir jį išdėstau taip:
„. Zonoje, skirtoje lankytis su gyvūnais, (3 priedas) gyvūnų savininkai atsako už gyvūnų neagresyvų elgesį, gyvūnų ekskrementų surinkimą. Šio punkto nuostata netaikoma asmenims su negalia, turintiems šunis pagalbininkus ir galintiems pateikti asmens su negalia pažymėjimą ir šuns pagalbininko akreditaciją patvirtinantį dokumentą ar jų kopijas, ir kurie dėl ryškių judėjimo ar regos funkcijų sutrikimų fiziškai neturi galimybių surinkti ekskrementų ar kitų teršalų ir šalia nėra lydinčio asmens.“

